CELEX: 62011TN0656
Language: mt
Date: 2011-12-29 00:00:00
Title: Kawża T-656/11: Rikors ippreżentat fid- 29 ta’ Diċembru 2011 — Morison Menon Chartered Accountants et vs Il-Kunsill

25.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 58/14
            
         Rikors ippreżentat fid-29 ta’ Diċembru 2011 — Morison Menon Chartered Accountants et vs Il-Kunsill
   (Kawża T-656/11)
   2012/C 58/26
   Lingwa tal-kawża: l-Ingliż
   
      Partijiet
   
   
      Rikorrenti: Morison Menon Chartered Accountants (Dubai, l-Emirati Għarab Magħquda); Morison Menon Chartered Accountants — Dubai Office (Dubai); u Morison Menon Chartered Accountants — Sharjah Office (Sharjah, l-Emirati Għarab Magħquda) (rappreżentanti: H. Viaene, T. Ruys u D. Gillet, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti jitlobu li l-Qorti Ġenerali jogħġobha:
   
               —
            
            
               tannulla r-Regolament ta’ Implimentazzjoni (UE) Nru 1245/2011 tal-Kunsill, tal-1 ta’ Diċembru 2011, li jimplimenta r-Regolament (UE) Nru 961/2010 dwar miżuri restrittivi kontra l-Iran (1) (ĠU L 319, p. 11) u d-Deċiżjoni tal-Kunsill 2011/783/PESK, tal-1 ta’ Diċembru 2011, li temenda d-Deċiżjoni 2010/413/PESK dwar miżuri restrittivi kontra l-Iran (2) (ĠU L 319, p. 71), sa fejn jirrigwardaw lir-rikorrenti;
            
         
               —
            
            
               tikkundanna lill-Kunsill għal ħlas tal-ispejjeż sostnuti mir-rikorrenti kif ukoll tal-ispejjeż tiegħu.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
               (1)
            
            
               L-ewwel motiv huwa bbażat fuq
               ksur tal-obbligu ta’ motivazzjoni min-naħa tal-Kunsill, kif ukoll tad-drittijiet tad-difiża tar-rikorrenti, b’mod partikolari d-dritt għal smigħ u għal rimedju ġudizzjarju effettiv;
            
         
               (2)
            
            
               It-tieni motiv huwa bbażat fuq
               żball manifest ta’ evalwazzjoni min-naħa tal-Kunsill;
            
         
               (3)
            
            
               It-tielet motiv huwa bbażat fuq
               ksur tad-dritt ta’ proprjetà.
            
         
      (1)  ĠU L319, 2.12.2011, p 11
   
   
      (2)  ĠU L319, 2.12.2011, p. 71